سبق 21
روشنی میں چلو
استاد کی رہنمائی  ·  خوشخبری سنڈے سکول کے اسباق
	تصاویر
	25, 26

	مقصد
	یہ سکھانا کہ شیطان چاہتا ہے کہ ہم اندھیرے میں چلیں لیکن خدا کا روح القدس مسیحی کو روشنی میں چلنے کے قابل بناتا ہے۔

	استاد کی تیاری
	یہ سبق تیار کرتے ہوئے خدا سے مانگیں کہ وہ روشنی میں چلنے اور یسوع میں خدا کی محبت کے وفادار گواہ بننے میں آپ کی مدد جاری رکھے۔ پھر افسیوں 5:8‎-‎20، یشوع 7، لوقا 19:1‎-‎10 اور سبق کے منصوبے کو پڑھیں اور اس کا مطالعہ کریں

	یادداشت کی آیت
	افسیوں 5:8
تمہیں ان لوگوں کی طرح جینا چاہیے جو روشنی سے تعلق رکھتے ہیں۔



سبق کا منصوبہ
تعارف
سنڈے سکول سے پہلے دو بڑے بچوں سے مدد مانگیں اور انہیں سمجھائیں کہ آپ ان سے کیا کروانا چاہتے ہیں۔ سبق کے آغاز میں پہلے بچے سے کہیں کہ کمرے کے ایک طرف سے دوسری طرف چلے۔ وہاں ایک میز اور کرسی رکھیں تاکہ اسے ان کے گرد گھوم کر چلنا پڑے۔ دوسرے بچے سے کہیں کہ وہی کرے لیکن وہ اپنی آنکھیں بند رکھے۔ کلاس سے پوچھیں کہ کون زیادہ آسانی اور تیزی سے چلا۔ جواب - پہلا، کیونکہ وہ دیکھ سکتا تھا کہ کہاں جا رہا ہے۔ وہ روشنی میں چلا۔
سبق کے اہم نکات
	1.بچوں کو تصویر 26 دکھائیں۔ دونوں تصویروں کے بارے میں بات کریں۔ پہلی تصویر: پہلی تصویر میں آدمی کیا کر رہا ہے؟ وہ اندھیرے میں سڑک پر چل رہا ہے۔ سڑک خراب ہے۔ وہ گڑھوں میں گرتا ہے۔ وہ ڈرا ہوا ہے۔ دوسری تصویر: دوسری تصویر میں آدمی کیا کر رہا ہے؟ وہ روشنی میں سڑک پر چل رہا ہے۔ سڑک اچھی ہے۔ وہ خوش ہے۔ اس بات پر زور دیں کہ ایک آدمی اندھیرے میں ہے اور دوسرا روشنی میں۔
	2.تصویر 25 پر دوبارہ نظر ڈالیں۔ یسوع کے پیروکاروں کی مدد کے لیے کون آیا؟ یسوع نے ان کی مدد کے لیے خدا کا روح القدس بھیجا۔ روح القدس ہماری مدد کرتا ہے کہ ہم خدا کو خوش کریں۔ یہ روشنی میں چلنے کی طرح ہے۔ لیکن شیطان ہمیں اندھیرے میں چلانے کی کوشش کرتا ہے۔ وہ ہمیں یسوع کی پیروی سے روکنے کی کوشش کرتا ہے۔
	3.ایک بار عکن نام کا ایک سپاہی تھا۔ اس نے یریحو نام کے بڑے شہر کے خلاف ایک جنگ لڑی جس کی اونچی دیواریں تھیں۔ خدا نے کہا کہ یریحو کی دیواریں گر جائیں گی۔ کسی سپاہی کو شہر سے کچھ نہیں لینا تھا۔ یہ کہانی سنائیں کہ عکن نے کیا لیا اور اپنے خیمے میں چھپایا۔ یشوع 7:21۔ اگلی جنگ میں جو عکن اور بنی اسرائیل نے لڑی وہ نہ جیتے کیونکہ عکن نے خدا کی نافرمانی کی تھی۔ اس نے چوری کی۔ وہ اندھیرے میں چل رہا تھا۔ اسے سزا ملی۔ وہ تصویر 26 کے پہلے آدمی کی طرح تھا۔ اس نے شیطان کی پیروی کی۔
	4.زکی کی کہانی سنائیں، لوقا 19۔ زکی حکومت کے لیے کام کرتا تھا۔ وہ اکثر لوگوں سے پیسے چراتا تھا۔ ایک دن اس نے سنا کہ یسوع اس کے شہر آ رہا ہے۔ وہ پستہ قد تھا اس لیے وہ یسوع کو دیکھنے کے لیے ایک درخت پر چڑھ گیا۔ یسوع درخت کے نیچے رکا۔ وہ زکی کے گھر آنا چاہتا تھا۔ جب زکی یسوع سے ملا تو وہ اس کی پیروی کرنا چاہتا تھا۔ وہ یسوع کی روشنی میں چلنا چاہتا تھا۔ زکی نے کہا کہ جو پیسے اس نے چرائے وہ 4 گنا واپس کرے گا۔ ایک مثال دیں (اگر اس نے 10 روپے چرائے ہوں تو وہ 40 روپے واپس کرے گا)۔
جائزہ
سبق کا مختصر جائزہ لیں اور اندھیرے میں چلنے (جان بوجھ کر گناہ کرنا اور خدا کے کلام کی نافرمانی کرنا) اور مسیح اور روح القدس کی روشنی میں چلنے کے درمیان فرق پر زور دیں۔
یادداشت کی آیت سکھائیں
سبق کے لیے ہمارا جواب
آج کے گھریلو زندگی سے اندھیرے میں چلنے اور روشنی میں چلنے کی ایک مثال دیں۔ بچوں سے بھی مثالیں دلوانے کی کوشش کریں۔ مثال کے طور پر گھر کے کاموں میں مدد کرنا، بجائے اس کے کہ آگے سے جواب دیں یا جو کہا جائے اسے کرنے سے انکار کریں۔ روح القدس ہماری مدد کرتا ہے کہ ہم روشنی میں چلیں۔
سبق 21 – روشنی میں چلو	صفحہ 




